ജീവനക്കാര്ക്ക് നേരെ ഫ്രൈ എറിയുന്നു ബാത്റൂമില് പുകവലി..! 18 വയസ്സിന് താഴെയുള്ളവര്ക്ക് ബര്ഗര് ഷോപ്പില് നിരോധനം 18 വയസ്സിന് താഴെയുള്ളവര്ക്ക് പ്രവേശനം അനുവദിക്കാത്ത സ്ഥലങ്ങളെക്കുറിച്ച് നമ്മള് എല്ലാവരും കേട്ടിട്ടുണ്ട്. എന്നാല് അത്തരം നിയന്ത്രിത സ്ഥലങ്ങളുടെ ലിസ്റ്റില് ഒരു ബര്ഗര് ഷോപ്പും ഉള്പ്പെട്ടിരിക്കുകയാണ് ഇപ്പോള്.റെഡ് റൂസ്റ്റര് ബര്ഗറും ബ്രൂ, ഗാര്ഡന് വാലി, കാലിഫോര്ണിയ, എന്നിവയടങ്ങുന്ന വലിയൊരു ബര്ഗര് ജോയിന്റ് ആണ് 18 വയസ്സിന് താഴെയുള്ളവര് രക്ഷാകര്ത്താക്കളുടെ കൂടെയല്ലാതെ പ്രവേശിക്കരുതെന്ന് നിര്ദ്ദേശിച്ചിട്ടുള്ളത്. ഏകദേശം രണ്ട് വര്ഷത്തോളം ഇത്തരം പെരുമാറ്റം സഹിച്ചതിന് ശേഷമാണ് ഈ ബര്ഗര് ജോയിന്റ് ഇത്തരത്തില് നിരോധനം ഏര്പ്പെടുത്തിയത്.ഒരു ഫേസ്ബുക്ക് പോസ്റ്റിലൂടെയാണ് ബര്ഗര് ജോയിന്റ് ഈ വാര്ത്ത പങ്കുവെച്ചത്. ജോയിന്റ് സ്ഥലത്തിന്റെയും ജീവനക്കാരുടെയും പ്രവര്ത്തനങ്ങളെ തടസ്സപ്പെടുത്തിയ കുട്ടികളുടെ നിരവധി പ്രവര്ത്തനങ്ങള് വിശദമായി പട്ടികപ്പെടുത്തി കൊണ്ടായിരുന്നു ഫേസ്ബുക്ക് പോസ്റ്റ്. മാതാപിതാക്കളോ നിയമപരമായ രക്ഷിതാവോ ഇല്ലാതെ പ്രായപൂര്ത്തിയാകാത്ത കുട്ടികളെ റെസ്റ്റോറന്റില് അനുവദിക്കില്ലെന്ന് ഞങ്ങള് തീരുമാനിച്ചത് വളരെ ദുഖത്തോടെയാണ്, പോസ്റ്റിലൂടെ അവര് പറഞ്ഞു.ഇത്തരത്തില് ഒരു വലിയ തീരുമാനത്തില് അവരെ കൊണ്ടെത്തിച്ചതിന്റെ കാരണങ്ങളും അവര് പോസ്റ്റിന്റെ കൂടെ ചേര്ത്തിട്ടുണ്ട്. സ്കൂള് കഴിഞ്ഞ് ബര്ഗര് ജോയിന്റ് സന്ദര്ശിക്കുന്ന 18 വയസിന് താഴെയുള്ള ഉപഭോക്താക്കള് ചെയ്യുന്ന ചില വിചിത്രമായ കാര്യങ്ങള് ഇതില് ഉള്പ്പെടുന്നു. ബാത്ത്റൂമില് പുകവലിക്കുക, ജീവനക്കാര്ക്ക് നേരെ ഫ്രൈകള് എറിയുക, ബാത്ത്റൂമില് കോണ്ടം ഉപേക്ഷിക്കുക, റെസ്റ്റോറന്റിന്റെ സീലിംഗിലും ടെലിവിഷനിലും തക്കാളി കെച്ചപ്പ് ഉപേക്ഷിക്കുക, മേശപ്പുറത്ത് കാലുകള് വയ്ക്കുക, നടുമുറ്റത്ത് സ്കേറ്റ്ബോര്ഡിംഗ് തുടങ്ങി നിരവധി കാര്യങ്ങള് അവര് നിരത്തിയിട്ടുണ്ട്.നമ്മുടെ കമ്മ്യൂണിറ്റിയിലെ കുട്ടികളെ വിലക്കുന്നത് ഉടമകളുടെ ഉദ്ദേശ്യമല്ലെന്ന് പോസ്റ്റ് കൂട്ടിച്ചേര്ത്തു. പക്ഷേ, അവര്ക്ക് അവരുടെ സ്വത്ത് സംരക്ഷിക്കേണ്ടതുണ്ട് എന്നും അവര് വ്യക്തമാക്കി. അവരുടെ പല പ്രവര്ത്തനങ്ങളും നിയമവിരുദ്ധമാണ്. ഞങ്ങള് അത് അനുവദിക്കില്ല, റെസ്റ്റോറന്റ് ഫേസ്ബുക്ക് പോസ്റ്റില് പറഞ്ഞു.സമീപത്തെ ഇഷ്ടിക, മോര്ട്ടാര് സ്ഥാപനങ്ങളില് അവര് നടത്തിയ നശീകരണ കേസുകളും റസ്റ്റോറന്റ് പോസ്റ്റില് പരാമര്ശിക്കുന്നുണ്ട്. നമ്മള് വളരെ മനോഹരമായ ഒരു പട്ടണത്തിലാണ് ജീവിക്കുന്നത്. അതിനെ ഇത്തരത്തില് വൃത്തിഹീനമായി കാണാന് ഞങ്ങള് ആഗ്രഹിക്കുന്നില്ല എന്ന് പറഞ്ഞ് കൊണ്ടായിരുന്നു അവര് പോസ്റ്റ് അവസാനിപ്പിച്ചത്.മറ്റ് റെസ്റ്റോറന്റ് ഉടമകളും രക്ഷിതാക്കളും ഉള്പ്പെടുന്ന സോഷ്യല് മീഡിയ ഉപയോക്താക്കളില് നിന്ന് ഈ പോസ്റ്റിന് വലിയ പിന്തുണയാണ് ലഭിച്ചത്. നിങ്ങള്ക്ക് നല്ലത് വരട്ടെ! ഈ ചെറുപ്പക്കാരെ വളര്ത്തുന്നവര് ഇത് തെറ്റായും ലജ്ജാകരമായും കാണുന്നില്ല എന്നത് വളരെ മോശമാണ്. റെസ്റ്റോറന്റിന് ആശംസകള് നേരുന്നു, ഒരാള് പോസ്റ്റിന് കമന്റെഴുതി. കൂടാതെ, പല ഉപയോക്താക്കളും ചെറുപ്പക്കാരുടെ ശല്യത്തെക്കുറിച്ച് നേരിട്ടുള്ള അനുഭവം പങ്കുവെച്ചു.Summary: After tolerating the behaviour of kiddos for almost two years, this burger joint has imposed the rule after hitting the saturation point